b"\n_START_ARTICLE_\nQuart\n_START_SECTION_\nFira Mercat de la Terrissa Catalana de Quart\n_START_PARAGRAPH_\nLa hist\xc3\xb2ria de la terrissa de Quart t\xc3\xa9 el seu inici durant la baixa edat mitjana, quan un grup d'artesans s'establiren en aquesta zona, rica en terres argiloses, per desenvolupar la seva labor._NEWLINE_Posteriorment, aquests artesans es van agrupar en la confraria de Santa Justa i Santa Rufina, i sota aquest gremi van viure entre els segles XVI i XIX una \xc3\xa8poca d'esplendor econ\xc3\xb2mic, fins que l'aparici\xc3\xb3 de nous materials i noves tecnologies feu entrar al sector en crisi, A partir d'aquest moment Quart s'especialitz\xc3\xa0 progressivament en la cer\xc3\xa0mica decorativa i art\xc3\xadstica, i durant aquesta nova etapa el municipi viur\xc3\xa0 un per\xc3\xadode clau en la hist\xc3\xb2ria de la cer\xc3\xa0mica catalana, emparat en l'est\xc3\xa8tica Modernista i Noucentista i impulsat per artistes com Gustau Violet, Rafael Mas\xc3\xb3 o Fidel Aguilar."